Държавен вестник, бр. 11, 2022 г., стр. 57

БРОЙ  11	
Д Ъ Р Ж А В Е Н  В Е С Т Н И К 	
СТР.  57  
MSC 101/24/Доб.3 
Приложение 7, стр. 85 
I:\MEPC\101\MEPC 101- 24- Add.3.docx
ТОРОВЕ НА ОСНОВАТА НА АМОНИЕВА СЕЛИТРА ООН 2071 
Торове на основата на амониев нитрат, класифицирани като ООН 2071, са смеси на торове на 
основата на амониев нитрат с азот, фосфат или поташ, съдържащ не повече от 70 % амониев 
нитрат и не повече от 0.4 % общ горим органичен материал, изчислен като въглерод, или с не 
повече от 45 % амониев нитрат и неограничен запалим материал. Торовете в рамките на този 
състав не са обект на разпоредбите на тази таблица, когато изпитването „Trough Test“ (вж. 
Ръководство на ООН за тестове и критерии, част III, раздел 39)* показва,  че те не 
подлежат на самоподдържащо се разлагане. 
Описание 
Обикновено е на гранули. Напълно или частично разтворим във вода. Хигроскопичен. 
Забележки: 
1. 
Всички нитратни йони, за които в сместа има молекулен еквивалент на амониеви йони, 
трябва да се изчислят като амониев нитрат. 
2. 
Забранява се транспортирането на амониево-нитратни материали, които могат да се 
самонагряват до степен предизвикваща разлагане. 
3. 
NPK пропорциите (азот/фосфор/калий) в тора не трябва да се тълкуват като причина за 
способността му да преминава към самоподдържащо се разлагане, тъй като това 
зависи от съотношението на самите химичните елементи. 
 
 
Характеристики 
 
Опасност 
Този товар може да бъде подложен на самоустойчиво разлагане, ако бъде загрят. 
Температурата в такава реакция може да достигне 500 °C. Разлагането, след като започне, 
може да се разпространи в останалата част, отделяйки газове, които са токсични. При тези 
товари няма опасност от експлозия. 
Торовият прах може да предизвика дразнене на кожата и лигавиците. 
Товарът е хигроскопичен и като се намокри, се втечнява. 
Натоварване и изолиране 
"Отделени от цяло отделение или трюм" от горими материали (особено течни), бромати, 
хлорати, хлорити, хипохлорити, нитрити, перхлорати, перманганати, прахообразни метали и 
растителни влакна (напр. памук, юта, сизал и др.). 
"Отделени от" всички други стоки. 
“Отделени от” източници на топлина или запалване (вж. също Товарене). 
Да не се съхранява непосредствено до резервоар, двойно дъно или тръба, съдържащи нагрято 
течно гориво, освен ако няма средства за следене и контрол на температурата, така че да не 
надвишава 50°C. 
Ако вертикалната преграда между товарното пространство и машинното отделение не е 
изолирана по стандарт клас “А-60”, този товар се съхранява “далеч от” нея. 
 
Виж също раздел 4 от добавък 2 към настоящия кодекс.
Физични свойства
Размер 
Ъгъл на покой
Насипна плътност 
(kg/m3) 
Специфично тегло 
(m3/t) 
от 1 mm до 5 mm 
27° до 42°
900 до 1 200
0,83 до 1,11
Класификация на опасностите
Клас 
Допълнителна(и) опасност(и)
MHB
Група 
9 
Не се прилага
Б 
 
MSC 101/24/Доб.3 
Приложение 7, стр. 86 
I:\MEPC\101\MEPC 101- 24- Add.3.docx
Чистота на трюма 
Чистота и подсушеност според опасностите на товара. 
Мерки за безопасност при лоши МТО 
Този товар трябва да се съхранява на възможно най-сухо място. Този товар не трябва да се 
обработва по време на валеж. По време на обработката на този товар всички неработни 
люкове на товарните помещения, в които този товар е натоварен или предстои да бъде 
натоварен, се затварят. 
Натоварване 
Тримувайте съгласно съответните разпоредби, изисквани съгласно раздели 4 и 5 от настоящия 
кодекс. 
Преди товаренето, трябва да се спазват следните разпоредби: 
.1  
Цялото електрическо оборудване, с изключение на одобрения конструктивно-
безопасен тип, в товарните пространства, които ще се използват за този 
товар, трябва да бъде електрически изключено от източника на захранване, 
чрез елементи, различни от предпазители, намиращи се в точка извън 
пространството. Това състояние трябва да се поддържа, докато товарът е на 
борда. 
.2  
Трябва да се вземе предвид възможната необходимост от отваряне на 
люкове в случай на пожар, за да се осигури максимална вентилация и достъп 
за водата по спешност, и последващият риск за устойчивостта на кораба 
поради втечняване на товара. 
.3  
Освен това, ако възникне разлагане, остатъкът след него, може да има само 
половината от масата на началния товар.  Влиянието на загубата на маса 
върху устойчивостта на кораба трябва да се отчита надлежно. 
При товарене, трябва да се спазват следните разпоредби: 
.4  
Не се разрешава бункероване на течно гориво. Не се допуска изпомпване на 
течно гориво в помещения, прилежащи към товарните пространства за този 
товар, различни от машинното отделение. 
.5  
Доколкото е възможно, не се използват запалителни материали за 
обезопасяване и защита. Когато е необходим дървен постелъчен материал, 
трябва да се използва минималното възможно количество. 
Предпазни мерки 
Този товар се приема за товарене само когато в резултат на изпитването “Тrough test”, неговата 
способност за самоустойчиво разлагане показва степен на разлагане не по-голяма от 0.25 m/h. 
Капитанът и офицерите трябва да отбележат, че стационарната газова противопожарна 
инсталация на кораба ще бъде неефективна при пожари, свързани с този товар, и че може да 
се наложи използването на обилно количество вода. Трябва да се поддържа налягане в 
противопожарните тръбопроводи за пожарогасене, а пожарните маркучи трябва да бъдат 
разположени или да са на място и готови за незабавна употреба по време на товарене и 
разтоварване на този товар. В близост до товарните пространства, съдържащи този товар, 
освен при спешни случаи, не трябва да се извършват заваряване, изгаряне, рязане или други 
операции, включващи използване на огън, открит пламък, оборудване предизвикващо искри 
или дъги. Пушенето не се разрешава на палубата и в товарните помещения и трябва да се 
поставят  знаци “ПУШЕНЕТО ЗАБРАНЕНО” на палубата, когато този товар е на борда. Трябва 
да са вземат предпазни мерки, за да се избегне проникването на този товар в други товарни 
пространства, трюмове и други затворени пространства. Люковете на товарните помещения, 
когато този материал е на борда, трябва да се отварят свободно в случай на авария.